CELEX: 62016CN0323
Language: et
Date: 2016-06-08 00:00:00
Title: Kohtuasi C-323/16 P: Eurallumina SpA 8. juunil 2016 esitatud apellatsioonkaebus Üldkohtu (esimene koda laiendatud koosseisus) 22. aprilli 2016. aasta otsuse peale liidetud kohtuasjades T-60/06 RENV II ja T-62/06 RENV II: Itaalia Vabariik ja Eurallumina SpAversus Euroopa Komisjon

25.7.2016   
            
            
               ET
            
            
               Euroopa Liidu Teataja
            
            
               C 270/36
            
         Eurallumina SpA 8. juunil 2016 esitatud apellatsioonkaebus Üldkohtu (esimene koda laiendatud koosseisus) 22. aprilli 2016. aasta otsuse peale liidetud kohtuasjades T-60/06 RENV II ja T-62/06 RENV II: Itaalia Vabariik ja Eurallumina SpAversus Euroopa Komisjon
   (Kohtuasi C-323/16 P)
   (2016/C 270/39)
   Kohtumenetluse keel: inglise
   
      Pooled
   
   
      Apellant: Eurallumina SpA (esindajad: solicitor L. Martin Alegi, solicitor A. Stratakis, solicitor L. Philippou)
   
      Teised menetlusosalised: Itaalia Vabariik, Euroopa Komisjon
   
      Apellandi nõuded
   
   
               —
            
            
               tühistada kohtuotsus,
            
         
               —
            
            
               tühistada otsus (1) selles osas, milles sellega kohustatakse Itaalia Vabariiki riigiabi tagastama, või kui see ei ole võimalik,
            
         
               —
            
            
               saata kohtuasi tagasi Üldkohtusse,
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Apellant esitab ühe väite, mis jaguneb viide osasse ja mis käsitleb ühenduse õiguse, eelkõige õiguspärase ootuse põhimõtte ja põhjendamiskohustuse rikkumist. Apellandi konkreetsed väited on järgmised:
   
               1.
            
            
               Üldkohus rikkus õigusnormi, kui ta tõlgendas 10. detsembri 2013. aasta otsust nii, et ta oli kohustatud asuma seisukohale, et 2. veebruaril 2002 menetluse algatamise otsusega lõppes Eurallumina õiguspärane ootus.
            
         
               2.
            
            
               Selle vea tõttu ei täitnud Üldkohus tagasisaatmise kui sellise eesmärki ning ei analüüsinud Eurallumina argumente seoses tema õiguspärase ootuse säilimisega või analüüsis neid moonutatud õiguslikus raamistikus ja valesti.
            
         
               3.
            
            
               Seda moonutatud õiguslikku raamistikku kohaldades rikkus Üldkohus õigusnormi, kui ta asus seisukohale, et ebamõistlik aeg, mis komisjonil kulus uurimiseks, ei saanud Euralluminal tekitada õiguspärast ootust, mis takistab abi tagastamist.
            
         
               4.
            
            
               Üldkohus tõlgendab valesti direktiivi 2003/96 (2)
                  contra legem, rikkudes ühenduse õigust ja selle tõlgendamise põhimõtteid.
            
         
               5.
            
            
               Üldkohus rikkus õigusnormi, kui ta ei nõustunud Eurallumina argumentidega, mis põhinesid tema investeeringutel Sardiinia tehases.
            
         
      (1)  Komisjoni 7. detsembri 2005. aasta otsus Prantsusmaal Gardanne’i piirkonnas, Iirimaal Shannoni piirkonnas ja Itaalias Sardiinias alumiiniumoksiidi tootmisel kütusena kasutatava mineraalõli aktsiisimaksust vabastamise kohta (teatavaks tehtud numbri K(2005) 4436 all) (ELT L 119, lk 12).
   
      (2)  Nõukogu 27. oktoobri 2003. aasta direktiiv 2003/96/EÜ, millega korraldatakse ümber energiatoodete ja elektrienergia maksustamise ühenduse raamistik (EÜT L 283, lk 51; ELT eriväljaanne 09/01, lk 405).